## **קנה לך חבר - דף עבודה**

|  |
| --- |
| הרב יוסף בן נאים, מגדולי רבני מרוקו, נהג להסתובב ובידו קָנֶה, כלי כתיבה שהיה בשימוש באותם ימים, וקסת מלאה דיו. כשהיה עולה במוחו רעיון חדש לפירוש לתורה - נהג להעלותו על הכתב מיד. ואם בשנתו עלתה בו מחשבה - היה קם בזריזות, מדליק את הנר וכותב את מה שהתחדש לו בחלום. ומכיוון שבאותה עת היו הדפים יקרים - היה הרב אוסף עטיפות נייר, עליהן נהג לכתוב את חידושיו, ואת הניירות הכתובים היה כורך יחד לספר.  פעם הסביר, שכל אדם צריך לכתוב את מה הוא מבין בתורה:  "כל אחד היה בְּסִינַי וקיבל תורה משלו, ועל כן הוא חייב לכותבה. רמז לַדָבָר בדברי חז"ל: "קְנֵה לך חבר", שֶׁהַקָנֶה, יהיה לך לחבר.  הרב יוסף בן נאים, מגדולי רבני מרוקו, נהג להסתובב ובידו קָנֶה, כלי כתיבה שהשתמשו בו בעבר, וכלי קטן מלא דיו. כשהיה עולה במוחו רעיון חדש לפירוש לתורה - נהג להעלותו על הכתב מיד. ואם בשנתו עלתה בו מחשבה - היה קם בזריזות, מדליק את הנר וכותב את מה שהתחדש לו בחלום. ומכיוון שבאותה עת היו הדפים יקרים - היה הרב אוסף עטיפות נייר, עליהן נהג לכתוב את חידושיו, ואת הניירות הכתובים היה כורך יחד לספר.  פעם הסביר, שכל אדם צריך לכתוב את מה הוא מבין בתורה:  "כל אחד היה בְּסִינַי וקיבל תורה משלו, ועל כן הוא חייב לכותבה. רֶמֶז לַדָבָר בדברי חז"ל: "קְנֵה לך חבר", שֶׁהַקָנֶה יהיה לך לחבר. |
|
|
|

הרב יוסף בן נאים**:** נולד במרוקו ב 1882 למשפחה שמוצאה ממגורשי ספרד. נפטר ב-1961. היה רב, סופר וחוקר. כתב 40 ספרים. הקים בביתו ספרייה שמנתה קרוב לעשרת אלפים ספרים. לפני מותו, ביקש הנשיא יצחק בן צבי, נשיאה השני של מדינת ישראל, להעלות לארץ את הספרייה. אבל החשש לספריו מנע מהרב יוסף בן נאים להסכים להצעה.

קָנֶה**:** גבעול של צמח, לעיתים קשה וחלול. את הקנה היו משחיזים, טובלים בדיו ומשתמשים בו ככלי כתיבה.

קֶסֶת**:** צנצנת קטנה לדיו. הכותב היה טובל בה את הקנה, כותב כמה מילים, חוזר וטובל בה את הקנה וממשיך לכתוב...

כורך**: אוסף את הדפים ומחבר אותם לפנקס, חוברת או ספר**.

סִינַי: על פי המסורת, ניתנה התורה לישראל בהר סיני.

חז"ל**:** ראשי תיבות של "חכמינו זכרונם לברכה". כינוי מקובל לחכמי המשנה והתלמוד שפעלו בארץ ישראל ובבבל מסוף תקופת בית שני ועד חתימת התלמוד (בעיקר בשנים 500-70 לספירה).

קְנֵה לך חבר**:** ביטוי נפוץ שמקורו במסכת אבות (פרק א משנה ו): "...יְהוֹשֻׁעַ בֶּן פְּרַחְיָה אוֹמֵר: עֲשֵׂה לְךָ רַב **וּקְנֵה לְךָ חָבֵר**, וֶהֱוֵי דָן אֶת כָל הָאָדָם לְכַף זְכוּת". כוונתו היא ממש לקנות חבר, לחבור לידיד נפש. המשמעות היא - על האדם להיות אקטיבי בפעולות המאפשרות לו להתחבר לאנשים, פעולות היוצרות קשרי חברות.

הרב יוסף בן נאים מפרש את "קניית" החבר בדברי חז"ל כקנה – שמשמש ככלי כתיבה.

1. מתי היה הרב יוסף בן נאים כותב?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. על גבי מה היה הרב כותב? מדוע?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. מדוע היה הרב יוסף בן נאים כותב?

פרטו והסבירו גם לפי מה שכתוב בסיפור וגם לפי מה שאתם חושבים. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. דמיינו שיום אחד תטיילו להנאתכם ברחוב, ופתאום תיתקלו בפנקס עטיפות הנייר של הרב יוסף בן נאים.

תרימו את הפנקס ותדפדפו בו. מה תקראו בו? האם הוא יהיה קריא וברור? כתבו שניים שלושה משפטים שלהערכתכם היה הרב כותב:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_